ET
20.2.2023
Euroopa Liidu Teataja
C 63/47
Üldkohtu 15. detsembri 2022. aasta määrus – Leonardo versus Frontex (Kohtuasi T-675/20) (1) (Juurdepääs dokumentidele – Määrus (EÜ) nr 1049/2001 – Hankemenetlus – Õhuseireteenus – Kaugjuhitav lennukisüsteem – Dokumentidega tutvumise võimaldamisest keeldumine – Mõlema põhikohtuasja poole taotlus otsuse tegemise vajaduse äralangemise tuvastamiseks – Hagist loobumise puudumine – Hea õigusemõistmine – Otsuse tegemise vajaduse äralangemine) (2023/C 63/60) Kohtumenetluse keel: itaalia Pooled Hageja: Leonardo SpA (Rooma, Itaalia) (esindajad: advokaadid M.
Esposito, F. Caccioppoli ja G. Calamo) Kostja: Euroopa Piiri- ja Rannikuvalve Amet (esindajad: H. Caniard, T. Knäbe ja W. Szmidt, keda abistab advokaat B.
Wägenbaur)
Ese ELTL artikli 263 alusel esitatud hagis palub hageja sisuliselt tühistada Euroopa Piiri- ja Rannikuvalve Ameti (Frontex) 5. oktoobri 2020. aasta otsus, millega jäeti rahuldamata tema korduv taotlus dokumendiga tutvumiseks, mille ta esitanud Euroopa Parlamendi ja nõukogu 30. mai 2001. aasta määruse (EÜ) nr 1049/2001, üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331) alusel.
Resolutsioon 1.
Otsuse tegemise vajadus on ära langenud. 2.
Jätta Leonardo SpA kohtukulud tema enda kanda ja mõista temalt välja Euroopa Piiri- ja Rannikuvalve Ameti (Frontex) kohtukulud.
(1)
ELT C 19, 18.1.2021.
Üldkohtu 19. detsembri 2022. aasta määrus – XH versus komisjon (Kohtuasi T-522/21) (1) (Avalik teenistus – Ametnikud – Edutamine – 2020. aasta edutamine – Otsus, millega keeluti muutmast hageja Sysper 2 faili – Otsus jätta hageja edutamata – Vaidlustamise tähtaeg – Imperatiivsus – Tähtaja algus – Tasuta õigusabi taotlus – Tähtaegade kulgemise peatumine – Tähtaja arvestamine – Hilinemine – Ettenägematu asjaolu või vääramatu jõud – Vabandatav eksimus – Vastuvõetamatus) (2023/C 63/61) Kohtumenetluse keel: inglise Pooled Hageja: XH (esindaja: advokaat K.
Górny-Salwarowska) Kostja: Euroopa Komisjon (esindajad: M. Brauhoff, L. Hohenecker ja L. Vernier)
Ese ELTL artikli 270 alusel esitatud hagis palub hageja esiteks tühistada komisjoni 24. novembri 2020. aasta otsuse, mis puudutab keeldumist parandada hageja Sysper 2 faili ning mis jäeti muutmata 16. juuni 2021. aasta otsusega, millega jäeti rahuldamata hageja kaebus; teiseks tühistada komisjoni 12. novembri 2020. aasta otsuse, mis puudutab hageja nime 2020. aastal edutatud ametnike nimekirja kandmata jätmist ning mis jäeti muutmata 8. juuni 2021. aasta otsusega, millega jäeti rahuldamata hageja kaebus, ning kolmandaks hüvitada tekitatud kahju.